'9-इलेवन' में कश्मीरा का आइटम नंबर  
कश्मीरा शाह प्रवासी भारतीय फिल्मकार मानन सिंह कटोहारा की फिल्म '9 इलेवन' में आइटम नंबर पर थिरकती नजर आएंगी।
बॉलीवुड अभिनेत्री कश्मीरा शाह प्रवासी भारतीय फिल्मकार मानन सिंह कटोहारा की फिल्म '9 इलेवन' में आइटम नंबर पर थिरकती नजर आएंगी। '9 इलेवन' ऐसी पहली हिन्दी फिल्म है जिसकी शूटिंग पूरी तरह से वाशिंगटन में हुई है। इन दिनों बड़े पर्दे से ज्यादा छोटे पर्दे पर नजर आ रहीं कश्मीरा इस फिल्म में 'लेट्स डू चुम्मालिंगन' गीत पर नृत्य करती दिखेंगी।  इस आइटम गीत को जतिन पंडित ने तैयार किया है। वह इससे पहले 'खिलाड़ी', 'जो जीता वोही सिकंदर' और 'दिलवाले दुल्हनिया ले जाएंगे' जैसी फिल्मों में काम कर चुके हैं। गीत के बोल संजय चहल ने लिखे हैं।   अमर दुर्गा फिल्म्स एंड जेएमडी क्रिएशंस के बैनर तले '9 इलेवन' का निर्माण हुआ है। फिल्म 10 ऐसे लोगों की कहानी पेश करती है जो जीवन के अलग-अगल क्षेत्रों से एक अपरिचित स्थान पर पहुंच जाते हैं और आतंकवादी घटना के शिकार बन जाते हैं।